Avstriya U-21 milli futbol komandası

Avstriya U-21 milli futbol komandası — Avstriyanın 21 yaşadək futbolçulardan ibarət milli komandasıdır və Avstriya Futbol Assosiasiyası tərəfindən idarə olunur.

Onlar heç vaxt gənclər arasında Avropa çempionatının finalına çıxmayıb, lakin onun əksər oyunçuları sonradan 2008-ci il Avropa çempionatının iştirakçısı olub və hazırda milli komandanın əsasını təşkil edirlər.

Komandanın baş məşqçisi Verner Qreqoriç, köməkçiləri Ditmar Peqam və Raymund Hedldir.

 Tarix 
Əvvəllər avstriyalılar yalnız həvəskar oyunlar və klubların gənclər komandasının inkişafı üçün 21 yaşlı gənclərdən ibarət komanda toplayırdılar. Rəsmi olaraq 1980-ci ildən başlayaraq, 21 yaşlı gənclərdən ibarət futbol komanda təşkil edilməyə başlayır.

 Avropa çempionatı 2006 
Gənclər arasında 2006-cı il Avropa çempionatının ilk rəsmi seçmə turniri 2004-cü ildə başlayıb. 2006-cı il Avropa çempionatına yollanmaq uğrunda mübarizədə avstriyalılar Almaniya, İngiltərə, Polşa, Uels və Azərbaycan komandaları ilə çıxış ediblər. Avstriyalılar oyunların yarısını uduzurlar, qalan ikisində Azərbaycan və Polşa ilə görüşlərdə xal itirərək bərabərə qalırlar. Avstriyalılar bu seçmə mərhələdə yalnız səfərdə ingilislər üzərində 2:1 hesablı gözlənilməz qələbə ilə yadda qalır.

 Avropa çempionatı 2007 
Bir il sonra Avro-2007-yə vəsiqə uğrunda mübarizədə avstriyalılar İtaliya və İslandiya ilə bir qrupa düşurlər. İslandiya ilə qolsuz heç-heçədən sonra avstriyalılar daha sonra italyanlara 0:1 hesabı ilə uduzurlar və yalnız əlavə göstəricilərə görə qrupda ikinci yeri tuturlar.

 Avropa çempionatı 2009 
Avro-2009-un seçmə oyunları, Avstriya U-21 milli komandasının o vaxta qədər görsərdiyi ən uğurlusu olur — avstriyalılar 8 görüşdən 6-da qalib gəlib, yalnız ikisində heç-heçə edir. Onlar qrupda yalnız Slovakiya və İslandiya ilə heç-heçə edirlər. Qrupda tutuqları birinci yer onlara növbəti pley-off mərhələsinə yüksəlməyə imkan verir. Həmin an Avstriya yığmasına 1990-cı il dünya çempionatının iştirakçısı Manfred Zak başçılıq edirdi.

Pley-offda isə avstriyalıların qarşısını finlər kəsir. Ev oyununda Kristof Saurer və Florian Kleinin vurduğu qollar ilə avstriyalılar 2:1 hesabı ilə qalib gəlir. Cavab matçında 90 dəqiqəlik oyundan sonra finlər eyni hesabla önə keçirlər. Avstriyalılardan Marko Stankoviç qol vurur. Oyunun əlavə vaxtında qalib müəyyənləşmir və penaltilər seriyasında finlər qələbə və final hissəsinə vəsiqə qazana bilirlər.

 Avro 2011 və London Olimpiadası 
Avro 2011 və London Olimpiadasına vəsiqə də uğursuz olur. Avstriyalılar qrupda Belarus, Şotlandiya millilərindən sonra üçuncu yeri tutur.

 Avropa çempionatı 2013 
Bu seçmə mərhələdə avstriyalılar qrupda Niderland, Şotlandiya və Bolqarıstandan sonra 4-cü yeri tutur.

 Avropa çempionatı 2015 
Gənlər arasında 2015-ci il Avropa çempionatının seçmə mərhələsində Avstriya millisi İspaniya, Bosniya, Macarıstan və Albaniya komandalarına rəqib olur. Avstriyalılar qrupda İspaniyadan sonra ikinci yeri tutur və çempionatın final mərhələsinə vəsiqə qazana bilmir.

 Avropa çempionatı 2017 
2017-ci il çempionatına seçmə mərhələdə Avstriyalılar qrupda Almaniyadan sonra ikinci yeri tutur. Komanda pley-off oyununda İspaniya ilə qarşılaşır. İlk oyun Avstriyada baş tutur və 1–1 hesabı ilə bitir. İspaniyada baş tutmuş cavab oyununda isə qapılara qol vurulmur. Səfərdə vurulan qola görə İspaniya millisi çempionatın final mərhələsinə vəsiqə qazanır.

 Avropa çempionatı 2019 
Seçmə mərhələ oyunlarında avstriyalılar ikinci yeri tutur. Pley-off oyununda Yunanıstana hər iki göruşdə 1–0 hesabıyla qalib gəlir. Final mərhələsində avstriyalılar Almaniya, Danimarka və Serbiyayla birlikdə B qrupunda mübarizə aparır. İlk göruşdə Serbiya millisinə 2–0 hesabıyla qalib gəlirlər. Ancaq digər göruşlərdə Danimarkaya uduzan komanda Almaniya ilə heç-heçə edir və 4 xal toplayır. Topldıqları 4 xal onları qrupda üçuncu edir və komanda turnir ilə vidalaşır.

 Heyəti 

 İstinadlar 

 Xarici keçidlər 

Kateqoriya:Avropa U-21 milli futbol komandaları